
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ
ЧЕЧИМ 
	2022-жылдын «23» сентябры
	    № 149
	                       Москва шаары


Евразия экономикалык комиссиясынын Кеңешинин 2019-жылдын
 29-мартындагы № 23 чечимине өзгөртүүлөрдү киргизүү жөнүндө

Евразия экономикалык бирлигинин Бажы кодексинин 
253-беренесинин 3-пунктуна, 254-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин 1-тиркемесинин 6 жана 6²-пункттарына ылайык, Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 
2019-жылдын 29-мартындагы «Аларга карата атайын бажы 
жол-жобосу колдонулган товарлардын категориялары, товарлардын мындай категорияларын атайын бажы жол-жобосуна жайгаштыруу шарттары жана аны колдонуу тартиби жөнүндө» № 23 чечимине тиркемеге ылайык өзгөртүүлөр киргизилсин. 

2. Ушул Чечим расмий жарыяланган датадан тартып 
10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан

	Казакстан Республикасынан

	Кыргыз
Республикасынан
	Россия 
Федерациясынан

	М. Григорян
	И. Петришенко
	 С. Жумангарин
	 А. Касымалиев
	А. Оверчук


ТИРКЕМЕ

Евразия экономикалык комиссиясынын Кеңешинин 2022-жылдын 
23-сентябрындагы№ 149 чечимине карата

Евразия экономикалык комиссиясынын Кеңешинин 2019-жылдын 
29-мартындагы № 23 чечимине киргизилүүчү

ӨЗГӨРТҮҮЛӨР

1. 1-пункт төмөнкүдөй мазмундагы «в» пунктчасы менен толукталсын:

«в) 2043-жылдын 31-декабрына чейин Евразия экономикалык бирлигинин бажы аймагына ташып келинүүчү (ташып келинген) жана Евразия экономикалык бирлигине мүчө мамлекеттин ички деңиз сууларынын жана аймактык деңизинин чегинде жайгашкан жасалма аралдарды, орнотмолорду, курулмаларды же башка объекттерди курууга (түзүүгө, тургузууга), иштешин (эксплуатацияланышын, пайдаланылышын) камсыздоого жана жер казынасын геологиялык изилдөөдө, пайдалуу казындылардын кендерин издөөдө жана баалоодо, көмүр суутек чийки затынын деңиз кендерин чалгындоодо жана иштетүүдө тиешелүү аймактарда коопсуздукту камсыз кылууга багытталган чет өлкөлүк товарларга (жабдууларга, алардын ичинде машиналарды, механизмдерди, ошондой эле жабдууларды комплекттөөчүлөргө жана тетиктерге, шаймандарга, материалдарга жана башка буюмдарга) карата.».

2.  2-пункт төмөнкүдөй мазмундагы «в» пунктчасы менен толукталсын:

«в)  2043-жылдын 31-декабрына чейин Евразия экономикалык бирлигинин бажы аймагына ташып келинүүчү (ташып келинген) жана Евразия экономикалык бирлигине мүчө мамлекеттин ички деңиз сууларынын жана аймактык деңизинин чегинде жайгашкан жасалма аралдарды, орнотмолорду, курулмаларды же башка объекттерди курууга (түзүүгө, тургузууга), иштешин (эксплуатацияланышын, пайдаланылышын) камсыздоого жана жер казынасын геологиялык изилдөөдө, пайдалуу казындылардын кендерин издөөдө жана баалоодо, көмүр суутек чийки затынын деңиз кендерин чалгындоодо жана иштетүүдө тиешелүү аймактарда коопсуздукту камсыз кылууга багытталган чет өлкөлүк товарларды (жабдууларды, алардын ичинде машиналарды, механизмдерди, ошондой эле жабдууларды комплекттөөчүлөрдү жана тетиктерди, шаймандарды, материалдарды жана башка буюмдарды) атайын бажы жол-жобосуна жайгаштыруу шарттары жана мындай товарларга карата аны 3-тиркемеге ылайык колдонуу тартиби.».

3. Төмөнкүдөй мазмундагы № 3 тиркеме менен толукталсын.
№ 3 ТИРКЕМЕ
 «Евразия экономикалык комиссиясынын Кеңешинин 
2019-жылдын 29-мартындагы

№ 23 чечимине карата 

2043-жылдын 31-декабрына чейин Евразия экономикалык бирлигинин бажы аймагына ташып келинүүчү (ташып келинген) жана Евразия экономикалык бирлигине мүчө мамлекеттин ички деңиз сууларынын жана аймактык деңизинин чегинде жайгашкан жасалма аралдарды, орнотмолорду, курулмаларды же башка объекттерди курууга (түзүүгө, тургузууга), иштешин (эксплуатацияланышын, пайдаланылышын) камсыздоого жана жер казынасын геологиялык изилдөөдө, пайдалуу казындылардын кендерин издөөдө жана баалоодо, көмүр суутек чийки затынын деңиз кендерин чалгындоодо жана иштетүүдө тиешелүү аймактарда коопсуздукту камсыз кылууга багытталган чет өлкөлүк товарларды (жабдууларды, алардын ичинде машиналарды, механизмдерди, ошондой эле жабдууларды комплекттөөчүлөрдү жана тетиктерди, шаймандарды, материалдарды жана башка буюмдарды) атайын бажы жол-жобосуна жайгаштыруу шарттары жана мындай товарларга карата аны колдонуу тартиби

1. Ушул документ 2043-жылдын 31-декабрына чейин Евразия экономикалык бирлигинин (мындан ары – Бирлик) бажы аймагына ташып келинүүчү (ташып келинген) жана Евразия экономикалык бирлигине мүчө мамлекеттин (мындан ары – мүчө мамлекет) ички деңиз сууларынын жана аймактык деңизинин чегинде жайгашкан жасалма аралдарды, орнотмолорду, курулмаларды же башка объекттерди курууга (түзүүгө, тургузууга), иштешин (эксплуатацияланышын, пайдаланылышын) камсыздоого жана жер казынасын геологиялык изилдөөдө, пайдалуу казындылардын кендерин издөөдө жана баалоодо, көмүр суутек чийки затынын деңиз кендерин чалгындоодо жана иштетүүдө (мындан ары – көмүр суутектин деңиз кендерин өздөштүрүү) тиешелүү аймактарда коопсуздукту камсыз кылууга багытталган чет өлкөлүк товарларды (жабдууларды, алардын ичинде машиналарды, механизмдерди, ошондой эле жабдууларды комплекттөөчүлөрдү жана тетиктерди, шаймандарды, материалдарды жана башка буюмдарды) атайын бажы жол-жобосуна жайгаштыруу шарттарын аныктайт жана мындай товарларга карата аны колдонуу тартибин бекитет.

2. Ушул документтин 1-пунктунда көрсөтүлгөн товарларга төмөнкүлөр кирбейт:

а) аймагында көмүр суутектин деңиз кендерин өздөштүрүү жүргүзүлүп жаткан мүчө мамлекеттин мыйзамдарына ылайык акциз (акциз салыгы же акциз алымы) салынуучу товарлар;

б) Евразия экономикалык бирлигинин бажы аймагына ташып кирүүгө жана (же) Евразия экономикалык бирлигинин бажы аймагынан ташып чыгууга тыюу салынган товарлар тизмегине киргизилген товарлар (Евразия экономикалык комиссиясынын Коллегиясынын 
2015-жылдын 21-апрелиндеги № 30 чечиминин 1-тиркемеси);

в)  Евразия экономикалык бирлигинин бажы аймагына ташып кирүүгө жана (же) Евразия экономикалык бирлигинин бажы аймагынан ташып чыгууга уруксат берүү тартиби орнотулган товарлардын тизмегине (мындан ары – тизмек) киргизилген товарлар (Евразия экономикалык комиссиясынын Коллегиясынын 2015-жылдын 
21-апрелиндеги № 30 чечиминин 2-тиркемеси), тизмектин 2.16 жана 
2.19-бөлүктөрүнө киргизилген товарлардан тышкары.

3. Атайын бажы жол-жобосуна жайгаштырылган товарлардын чет өлкөлүк товар макамы сакталат.

4. Товарларды атайын бажы жол-жобосуна жайгаштыруу шарты болуп төмөнкүлөр саналат:

а)  аймагында көмүр суутектин деңиз кендерин өздөштүрүү жүргүзүлүп жаткан мүчө мамлекеттин бажы органдарына (мындан ары – бажы органы) бул мүчө мамлекеттин мыйзамдарына ылайык уруксат (лицензия) же көмүр суутектин деңиз кендерин өздөштүрүү укугуна (мындан ары – лицензия) башка уруксат документин алган адамдан товарлар ушул документтин 
1-пунктунда көрсөтүлгөн максаттарда гана колдонула тургандыгы жөнүндө эркин формада түзүлгөн жазуу жүзүндөгү милдеттенмелерди, атайын бажы жол-жобосуна ылайык товарларды пландалган колдонуу мөөнөтүн көрсөтүү менен, жана бул товарлардын аталыштары, саны жөнүндө маалыматтарды, ошондой эле коммерциялык документтерге, транспорттук (ташуу) документтерине ылайык алардын баасы жөнүндө маалыматтарды камтыган мындай товарлардын тизмегин тиркөө менен көрсөтүү;
б) санитардык, ветеринардык-санитардык жана карантиндик фитосанитардык чараларды сактоо. Ошол эле учурда техникалык жөнгө салуу чаралары, ал эми тизмектин 2.16 жана 2.19 бөлүктөрүнө киргизилген товарларга карата – тарифтик эмес жөнгө салуу чаралары колдонулбайт;

в) товарларды декларациялоо Бажы бирлигинин Комиссиясынын 
2010-жылдын 20-майындагы № 257 чечими менен бекитилген форма боюнча товарлардын декларациясын колдонуу менен жүргүзүлөт. 

5. Атайын бажы жол-жобосуна ылайык товарларды колдонуу шарттары болуп төмөнкүлөр саналат:

а) ушул документтин 6-пунктуна ылайык бажы органы тарабынан бекитилген атайын бажы жол-жобосунун колдонуу мөөнөтүн сактоо;

б) атайын бажы жол-жобосуна жайгаштырылган товарларга ээлик кылуу жана аларды колдонуу боюнча ушул документтин 7-пункту менен бекитилген чектөөлөрдү сактоо.

6. Товарларды атайын бажы жол-жобосуна жайгаштырууда бажы органы ушул документтин 4-пунктунун «а» пунктчасы менен каралган, бирок лицензиянын колдонуу мөөнөтүнөн ашык эмес жана 
2043-жылдын 31-декабрынан кеч эмес, жазуу жүзүндөгү милдеттенмелерде көрсөтүлгөн мөөнөттүн негизинде бул бажы 
жол-жобосунун аракет мөөнөтүн бекитет.

Бажы органы тарабынан бекитилген атайын бажы жол-жобосунун колдонуу мөөнөтү декларанттын жүйөлүү кайрылуусу боюнча мөөнөтү аяктаганга чейин лицензиянын колдонуу мөөнөтүнүн чегинде, бирок 
2043-жылдын 31-декабрына чейин кечиктирбестен узартылышы мүмкүн.
7. Ушул документтин 1-пунктунда көрсөтүлгөн, атайын бажы 
жол-жобосуна жайгаштырылган товарлар ушул пункттун экинчи жана үчүнчү абзацтарына ылайык аларды башка адамдарга ээлик кылууга берүүгө жол берилген учурлардан тышкары учурда факты жүзүндө декларанттын ээлигинде жана колдонуусунда болууга тийиш.

Атайын бажы жол-жобосуна жайгаштырылган товарлардын декларант тарабынан башка адамдарга ээлик кылууга жана колдонууга берилишине, мындай адамдар товарларды ушул документтин 
1-пунктунда көрсөтүлгөн максаттарда колдоно турган шартта жол берилет.

Атайын бажы жол-жобосуна жайгаштырылган товарларды декларант тарабынан мындай товарларды техникалык тейлөө, оңдоо (капиталдык оңдоодон жана модернизациялоодон тышкары), сактоо, ташуу (транспортировкалоо) максатында, ошондой эле мындай товарлар керектелүү касиеттерин жоготсо жана аларды багыты боюнча сапатта андан ары пайдалануу үчүн жараксыз деп таанылса, аймагында көмүр суутектин деңиз кендерин өздөштүрүү жүргүзүлүп жаткан мүчө мамлекеттин мыйзамдарына ылайык көмүү, зыянсыздандыруу, утилизациялоо же башка жол менен жок кылуу үчүн башка адамдарга ээлик кылууга жана пайдаланууга берилишине жол берилет. Көрсөтүлгөн көмүү, зыянсыздандыруу, утилизациялоо же жок кылуу операциялары атайын бажы жол-жобосуна ылайык мындай товарларды өткөрүүнү жүргүзгөн бажы органын кабарлоо шарты менен, көмүр суутектин деңиз кендерин өздөштүрүүнү жүргүзүп жаткан мүчө мамлекеттин аймагында өткөрүлөт.

Атайын бажы жол-жобосуна жайгаштырылган товарларды ушул документтин 1-пункту менен белгиленгенден башка макаттарда колдонууга, ошондой эле бул товарларды башка мүчө мамлекеттердин аймагына чыгарууга жол берилбейт.

Атайын бажы жол-жобосуна жайгаштырылган товарларды башка адамдарга ээлик кылууга жана пайдаланууга берүү ушул документтин 
6-пунктуна ылайык бажы органы тарабынан бекитилген бул бажы 
жол-жобосунун колдонуу мөөнөтүн токтотпойт жана мөөнөтүн узартпайт.

8. Ушул документтин 6-пунктуна ылайык бажы органы тарабынан бекитилген атайын бажы жол-жобосунун колдонуу мөөнөтү аяктаганга чейин бул бажы жол-жобосунун колдонуу мөөнөтү төмөнкү жолдор менен токтотулат:

а) атайын бажы жол-жобосуна жайгаштырылган товарларды Евразия экономикалык бирлигинин Бажы кодексине (мындан ары – Кодекс) ылайык аныкталган тартипте жана шарттарда чет өлкөлүк товарларга карата колдонулуучу бажы жол-жобосуна (анын ичинде атайын бажы 
жол-жобосуна) жайгаштыруу менен. Ошол эле учурда мындай товарлар бажы жол-жобосуна бир же бир нече партия менен жайгаштырылышы мүмкүн;

б) атайын бажы жол-жобосуна жайгаштырылган товарды Бирликтин бажы аймагынан чыгаруу менен, эгерде мындай товардын Бирликтин бажы аймагынан чыгуу жери аймагында көмүр суутектин деңиз кендерин өздөштүрүү жүргүзүлүп жаткан мүчө мамлекетте болсо; 

в) аймагында көмүр суутектин деңиз кендерин өздөштүрүү жүргүзүлүп жаткан мүчө мамлекеттин бажы органы тарабынан атайын бажы 
жол-жобосуна жайгаштырылган товарлардын авариянын кесепетинен же багындырууга болбогон күчтөрдүн аракетинен жок болуу фактысын же нормалдуу ташуу (транспортировкалоо) жана бул мүчө мамлекеттин мыйзамдары менен аныкталуучу тартипте сактоо шартында табигый чыгашанын натыйжасында кайтарылгыс жоготуу фактысын таануу менен.

9. Ушул документтин 6-пунктуна ылайык бажы органы тарабынан белгиленген атайын бажы жол-жобосунун колдонуу мөөнөтү аяктаганга чейин бул бажы жол-жобосунун колдонуу мөөнөтү ошондой эле төмөнкү учурларда токтотулат:

атайын бажы жол-жобосуна жайгаштырылган товарлар көмүр суутектин деңиз кендерин өздөштүрүүдө аларды колдонуу процессинде сарпталып бүткөн учурда;

өзүнүн керектелүү касиеттерин жоготкон жана аларды багыты боюнча сапатта андан ары пайдалануу үчүн жараксыз абалга келген, көмүлгөн, зыянсыздарылган, утилизацияланган же башка жол менен жок кылынган атайын бажы жол-жобосуна жайгаштырылган товарлар.

Ушул пунктка ылайык атайын бажы жол-жобосунун колдонуу мөөнөтүнүн аяктоосу үчүн негиздин болушун тастыктаган документтердин тизмеги Кодекстин 78-беренесине ылайык атайын бажы жол-жобосунун колдонулушунун аякташы менен байланышкан бажы операциясын ишке ашыруу тартибин аныктоодо товарлар аймагында атайын бажы жол-жобосу жайгаштырылган мүчө мамлекеттин мыйзамдарына ылайык бекитилет.

Аларга карата атайын бажы жол-жобосунун аракети ушул пунктка ылайык аяктаган атайын бажы жол-жобосуна жайгаштырылган товарлар бажы органына атайын бажы жол-жобосунун аракет мөөнөтүнүн аякташы үчүн негиздин болушун тастыктаган документтер көрсөтүлгөнгө чейин бажы контролунда турат.

10. Бажы органы тарабынан белгиленген атайын бажы 
жол-жобосунун колдонуу мөөнөтү ушул документтин 6-пунктуна ылайык аяктаган соң, бул бажы жол-жобосунун аракети токтотулат.

11. Атайын бажы жол-жобосунун колдонуу мөөнөтү товарларды ички колдонуу үчүн чыгаруу бажы жол-жобосуна же чет өлкөлүк товарларга карата колдонулуучу башка бажы жол-жобосуна жайгаштыруу менен аяктаган учурда:

а) ташып кирүү бажы алымдарынын, салыктардын, атайын, демпингге каршы, компенсациялык алымдардын коюмдары, мындай товарлардын бажы наркы жана (же) алардын накталай көрсөткүчтөрдөгү физикалык мүнөздөмөсү (саны, салмагы, көлөмү жана башка мүнөздөмөсү) ички керектөө үчүн чыгарылган бажы 
жол-жобосуна же чет өлкөлүк товарларга карата колдонулуучу башка бажы жол-жобосуна жайгаштыруу үчүн берилген товарлардын декларациясын бажы органы каттоого алган күнгө карата аныкталат;

б) мындай товарларга карата ички керектөө үчүн чыгарылган бажы жол-жобосуна же чет өлкөлүк товарларга карата колдонулуучу башка бажы жол-жобосуна жайгаштыруу үчүн берилген товарлардын декларациясы каттоого алынган күнү аракетте болгон тыюу салуулар жана чектөөлөр колдонулат.

12. Декларанттын атайын бажы жол-жобосуна жайгаштырылуучу (жайгаштырылган) товарларга карата ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө боюнча милдети бажы органы тарабынан товардын декларациясы катталган убактан тартып пайда болот, ага ылайык товарлар атайын бажы жол-жобосуна жайгаштырылат.

13. Декларанттын атайын бажы жол-жобосуна жайгаштырылуучу (жайгаштырылган) товарларга карата ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө боюнча милдети төмөнкү жагдайлар орун алган учурда токтотулат:

а) атайын бажы жол-жобосуна ылайык товарларды чыгаруудан баш тартуу – товардын декларациясын каттоодо пайда болгон ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө боюнча милдетке карата;

б) Кодекстин 113-беренесинин 1-пунктуна ылайык товардын декларациясын чакыртып алуу жана (же) Кодекстин 118-беренесинин 
4-пунктунун экинчи абзацына ылайык товарларды чыгарууну жокко чыгаруу – товардын декларациясын каттоодо пайда болгон ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө боюнча милдетке карата;

в) ушул документтин 6-пунктуна ылайык бажы органы тарабынан бекитилген атайын бажы жол-жобосунун колдонуу мөөнөтү аяктаганга чейин ушул документтин 8 жана 9-пункттарына ылайык атайын бажы жол-жобосунун аракетин токтотуу, анын ичинде ушул документтин
15-пунктунун «а» – «в» пунктчаларында көрсөтүлгөн жагдайлар пайда болгондон кийин;

г) аларга карата атайын бажы жол-жобосунун аракети токтотулган товарларды Кодекстин 129-беренесинин 6-пунктуна ылайык убактылуу сактоого жайгаштыруу;

д) аларга карата атайын бажы жол-жобосунун аракети токтотулган товарларды Кодекстин 129-беренесинин 7-пунктуна ылайык бажы 
жол-жоболоруна жайгаштыруу;

е) ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө боюнча милдетти аткаруу жана аларды ушул документтин 16-пунктуна ылайык эсептелген жана төлөөгө жаткан өлчөмдөрдө төлөтүп алуу; 

ж) атайын бажы жол-жобосуна жайгаштырылган товарды конфискациялоо же аймагында көмүр суутектин деңиз кендерин өздөштүрүү жүргүзүлүп жаткан мүчө мамлекеттин мыйзамдарына ылайык мындай товарды анын менчигине (пайдасына) алуу;

з) атайын бажы жол-жобосуна жайгаштырылган товарды Кодекстин 51-главасына ылайык бажы органы тарабынан кармоо.

14. Атайын бажы жол-жобосуна жайгаштырылган товарларга карата атайын бажы жол-жобосуна жайгаштырылуучу (жайгаштырылган) товарларга карата ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө боюнча милдет ушул документтин 15-пунктунда көрсөтүлгөн жагдайлар пайда болгон учурда аткарууга жатат. 
15. Төмөнкү жагдайлар пайда болгон учурда ташып кирүү бажы алымдарынын, салыктардын, атайын, демпингге каршы, компенсациялык алымдарды төлөө мөөнөтү болуп төмөнкүлөр эсептелет:

а) атайын бажы жол-жобосунун аракети аяктай электе атайын бажы жол-жобосуна жайгаштырылган товарлар ушул документтин 
1-пунктунда көрсөтүлгөндөн башка максаттарда колдонулган учурда – мындай колдонуунун биринчи күнү, ал эми бул күн аныкталбаган учурда, – товарды атайын бажы жол-жобосуна жайгаштыруу күнү;

б) атайын бажы жол-жобосунун аракети аяктай электе атайын бажы жол-жобосуна жайгаштырылган товарлар башка адамга берилген учурда жана (же) мындай товарлар бул адам (адамдар) тарабынан ушул документтин 7-пунктунун талаптарын бузуу менен колдонулган учурда – мындай товарлар берилген күнү, ал эми бул күн аныкталбаган учурда, – товарларды атайын бажы жол-жобосуна жайгаштыруу күнү;

в) мындай бажы жол-жобосунун аракети аяктай электе атайын бажы жол-жобосуна жайгаштырылган товарлар жоголгон учурда, авариянын кесепетинен же багындырууга болбогон күчтөрдүн аракетинен жок болуудан же нормалдуу ташуу (транспортировкалоо) жана сактоо шартында табигый азаюунун натыйжасында кайтарылгыс жоголуудан тышкары, – мындай товарларды жоготуу күнү, ал эми бул күн аныкталбаган учурда, – товарларды атайын бажы жол-жобосуна жайгаштыруу күнү;

г) атайын бажы жол-жобосунун аракети ушул документтин 
10-пунктуна ылайык аяктабаган учурда – ушул документтин 6-пунктуна ылайык бажы органы тарабынан бекитилген атайын бажы 
жол-жобосунун колдонуу мөөнөтү аяктаган күнү.

16. Ушул документтин 15-пунктунда көрсөтүлгөн жагдайлар пайда болгон учурда, ташып кирүү бажы алымдары, салыктар, атайын, демпингге каршы, компенсациялык алымдар, атайын бажы 
жол-жобосуна жайгаштырылган товарлар ички керектөөлөр үчүн чыгарылган бажы жол-жобосуна жайгаштырылгандай болуп ташып кирүү бажы алымдарын, салыктарын төлөө боюнча тарифтик преференциялар жана жеңилдиктер колдонулбастан төлөнүүгө жатат.

Ташып кирүү бажы алымдарын, салыктарды, атайын, демпингге каршы, компенсациялык алымдарды эсептөө үчүн бажы органы тарабынан атайын бажы жол-жобосуна жайгаштыруу үчүн берилген товардын декларациясы каттоого алынган күнү аракетте болгон ташып кирүү бажы алымдарынын, салыктардын, атайын, демпингге каршы, компенсациялык алымдардын коюмдары колдонулат.

Эгерде бажы органында товарлардын бажы наркын аныктоо үчүн зарыл болгон так маалыматтар жок болсо, товарлардын бажы наркы бажы органында болгон маалыматтардын негизинде аныкталат.

Товарлардын бажы наркын аныктоо үчүн зарыл болгон так маалыматтар кийин орнотулганда, товарлардын бажы наркы мындай так маалыматтарга жараша аныкталат жана Кодекстин 10 жана 
11-главаларына жана 76 жана 77-беренелерине ылайык ташып кирүү бажы алымдарынын, салыктардын, атайын, демпингге каршы, компенсациялык алымдардын ашыкча төлөнгөн жана (же) ашыкча алынган суммаларды кайтаруу (зачет) же төлөнбөгөн суммаларды талап кылып алуу жүргүзүлөт.

17. Атайын бажы жол-жобосунун аракети ушул документтин 
11-пунктуна ылайык аяктаган учурда, же атайын бажы жол-жобосуна жайгаштырылган товарлар Кодекстин 129-беренесинин 6-пунктуна ылайык убактылуу сактоого жайгаштырылган учурда, же мындай товарлар Кодекстин 129-беренесинин 7-пунктуна ылайык чет өлкөлүк товарларга карата колдонулуучу бажы жол-жобосуна жайгаштырылганда, же мындай товарлар Кодекстин 51-главасына ылайык бажы органдары тарабынан ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдетти аткаруудан кийин, ушул документке ылайык төлөнгөн жана (же) алынган ташып кирүү бажы алымдарынын, салыктардын, атайын, демпингге каршы, компенсациялык алымдардын суммасы Кодекстин 10-главасына жана 76-беренесине ылайык кайтарууга (зачет) жатат.

18. Ушул документтин 1-пунктунда көрсөтүлгөн товарларга карата атайын бажы жол-жобосун колдонуунун башка маселелери, анын ичинде атайын бажы жол-жобосунун аракетин токтото туруу жана жандандыруу маселелери Кодекстин 19-главасына ылайык жөнгө салынат, ал эми Кодекс менен жөнгө салынбаган бөлүгүндө – аймагында көмүр суутектин деңиз кендерин өздөштүрүү жүргүзүлүп жаткан мүчө мамлекеттин мыйзамдарына ылайык жөнгө салынат.». 

_____________

